Gesteelde beursie 75 jaar later teruggekryDie klomp beursies wat in die skool gevind is (Foto: Seth Baltzell/Facebook) ŉ Vrou van Missouri in die VSA is 75 jaar later met haar beursie herenig ná dit gesteel is. Haar beursie, en 14 ander, is tydens opknappingswerk by haar ou hoërskool in ŉ buurstaat gevind. Seth Baltzell, pastoor van City Hope Church, is besig om sy gemeente na dié skool te skuif. Tydens bouwerk aan die ou Centralia High School in Centralia, Illinois, het ŉ loodgieter 15 beursies van die middel 1940’s in ŉ lugversorgingspyp in die skool se badkamer opgespoor. Baltzell het ŉ foto van die beursies op Facebook gedeel. “Iemand het die kontant gevat, maar al die foto’s, inligting en ander dokumente is nog hier,” het hy geskryf. Hy het ŉ paar van die name, hoofsaaklik vroue (met hul nooiensvanne), ook op sy Facebook-blad gedeel en persone gevra as hulle dalk enigiemand ken om met hom kontak te maak. Die familie van die 89-jarige Betty June Sissom, wat nou in Chesterfield, Missouri woon, het met Baltzell kontak gemaak. “Ek kan onthou dit was ŉ rooi beursie en dat ek hom verloor het,” het Sissom aan KSDK-TV gesê. “Ek kan dit nie glo nie … ná al die jare!” Sy was verstom om weer die foto’s terug te kry wat in haar beursie was. “Daar is ek met ŉ seuntjie genaamd Jimmy Kane. Ek was verlief op hom.” Crazy Story! While demoing out the old high school in Centralia Illinois recently we found a stash of what we assumed… Posted by Seth Baltzell on Thursday, June 20, 2019